**Cofnodion o Gyngor Cymuned Llanrug a Chwm y Glô a gynhaliwyd yn Ysgol Gynradd Cwm y Glô ar Nos Fawrth 26 o Orffennaf 2016 am 19:00**

**Presennol:** Y Cynghorwyr Goronwy Hughes (Cadeirydd), Avril Jones (Is-gadeirydd), Alan Pritchard, Hefin Jones, Clifford Williams, Rhys Parry, Nan Humphreys, Meirwen Lloyd.

**Ymddiheuriadau:** Y Cynghorwyr Phil Roberts, Delyth Tomos, Cemlyn Jones, Richard Robinson

**3. Datgan diddordeb**

Rhain i’w nodi fel yn briodol ar yr item unigol

**4. Materion yn codi o’r cofnodion**

**i. Llwybrau Cyhoeddus**

Adroddwyd fod nifer o gwynion wedi do di law am gyflwr rhai o’r llwybrau cyhoeddus. Adroddwyd ymhellach fod y llwybrau wedi eu torri ac mae’n debygol fod y tyfiant yma yn ddarostyngedig i’r tywydd rydym wedi cael hyd yma.

**Penderfynwyd:** Ar gyfer flwyddyn 2017 / 2018, bydd angen paratoi cytundeb torri llwybrau newydd, gydag ystyried i faint o doriant yw gwneud wrth ochr pob llwybr a hefyd edrych ar yr amserlen torri llwybrau.

**ii. Biniau Cae Chwarae Nant y Glyn**

Adroddwyd fod bin newydd wedi ei osod ar gae chwarae Nant y Glyn ac adroddwyd fod problemau gyda gwagio’r biniau.

**Penderfynwyd:** Derbyn yr adroddiad a diolch i’r Cynghorydd Richard Robinson am drefnu’r uchod ynghyd a’i wait hi sicrhau fod y biniau yn cael eu gwagio yn rheolaidd.

**iii. Llwybr Cyhoeddus wedi gau**

Adroddwyd fod y llwybr cyhoeddus yn mynd wrth ochr yr hen fodurdy Hafod at ystâd Afon Rhos a Glanmoelyn wedi ei gau oherwydd y gwaith adeiladu ar safle’r hen fodurdy.

**Penderfynwyd:** Derbyn yr adroddiad ond cadw golwg fod y llwybr yn ail agor.

**iv. Mae Chwarae Pwll Moelyn**

Adroddwyd fod twll wedi ymddangos ar lawr oddi tan yr offer dringo ar yr uchod.

**Penderfynwyd:** Y Clerc i gysylltu â chwmni G L Jones, i gau’r twll.

**v. Y Fynwent**

Adroddwyd fod un pris wedi derbyn am wneud gwaith o ffensio’r fynwent ac ein bod yn disgwyl pris arall.

**Penderfynwyd:** Derbyn yr adroddiad

**5. Materion Cynllunio**

**a) C16/0493/23/AM**

**Lleoliad y Safle:** Tir ger Bryn Celyn, Lon Groes, Llanrug, Caernarfon, Gwynedd, LL554AF

**Math o Gais:** Amlinell

**Bwriad:** Cais amlinellol i godi tŷ annedd

**Penderfyniad: Dim gwrthwynebiad**

**b) C16/0738/23/LL**

**Lleoliad y Safle:** Glan Gwna Bach, Caeathro, Caernarfon, LL552SL

**Math o Gais:** Llawn - Cynllunio

**Bwriad:** Codi estyniad un llawr cefn ac ochr

**Penderfyniad: Dim gwrthwynebiad**

**c) C16/0758/23/LL**

**Lleoliad y Safle:** Bryn Ffridd, Llanrug, Caernarfon, Gwynedd, LL554RG

**Math o Gais:** Llawn - Cynllunio

**Bwriad:** Codi adeilad stabl newydd

**Penderfyniad: Dim gwrthwynebiad**

**d) C16/0844/23/YM**

**Lleoliad y Safle:** 3, Tai Hermon, Llanrug, Caernarfon, Gwynedd, LL554PE

**Math o Gais:** Cyngor Cyn Cyflwyno Cais

**Bwriad:** Cyngor cyn cyflwyno cais ar gyfer codi modurdy domestig

**Penderfyniad: Dim gwrthwynebiad**

**6. Cais am arian gan Glwb Ieuenctid Llanrug**

Adroddwyd fod yr uchod wedi gwneud cais am Gymorth ariannol i brynu offer ar gyfer y clwb ieuenctid. Rhestrwyd nifer o eiddo roedd y clwb yn ei anelu i brynu.

Roedd aelodau'r Cyngor yn unfrydol fod y gwaith mae’r arweinyddion ieuenctid yn ei wneud i’r bobl ifanc yn wych ac y dylid cyfrannu tuag at y Clwb Ieuenctid. Adroddwyd ymhellach mae cyfraniad o tua £350 byddai'r Cyngor yn fodlon gyfrannu. Adroddwyd gan y Clerc fod yn bosib i’r Cyngor brynu’r offer i’r Clwb Ieuenctid yn hytrach na rhoi rhodd ariannol. Y fantais o hyn yw y buasai’r Cyngor yn gallu hawlio Treth ar Werth yn ôl. Mae amodau llym ar gyfer gwneud hyn sef

a) Fod yn rhaid i’r Cyngor brynu’r offer;

b) Fod rhaid i’r Cyngor ei nodi a'i nodi ar gofrestr asedau;

c) Fod y Cyngor yn rhoi benthyg yr eiddo i’r Clwb Ieuenctid am gyfnod penodol;

d) Fod yr eiddo yn parhau ym meddiant y Cyngor

Mantais o hyn i’r Clwb Ieuenctid yw y bydda’r Cyngor yn gallu darparu’r holl offer ar gyfer y clwb wedi ystyried hawlio Treth ar Werth yn ôl.

**Penderfynwyd:** Symud ymlaen a phrynu’r holl offer roedd y Clwb Ieuenctid wedi gofyn amdano ac i’r Cyngor a chydymffurfio a’r rheolau ar gyfer hawlio Treth ar Werth yn ôl. Bod y Cyngor yn cyflwyno’r offer i’r Clwb Ieuenctid ym mis Medi.

**7. Y Fynwent**

Adroddwyd nid yw’r gadair yn y fynwent wedi ei thrwsio eto ond bydd hyn yn digwydd yn y dyfodol agos.

**8. Asesiad Risg Ariannol**

Fel rhan o’r asesiad risg, mae’n ofynnol i bob contractwr sydd yn gwneud gwaith i’r Cyngor fod gydag yswiriant priodol yn ei le. Hyd yma, nid yw’r Cyngor wedi gofyn am gadarnhad o yswiriant dilys gan ein contractwyr ac awgrymir ein bod yn gofyn am gopi o’i yswiriant.

**Penderfynwyd:** Gofyn am gopi o yswiriant priodol ein contractwyr i gyd a hyd nes bydd y dogfennau wedi ei derbyn, yna ni chaiff y contractwr ymgymryd â gwaith ar ran y Cyngor.

Daeth y cyfarfod i ben am 20:25

Arwyddwyd:

Cadeirydd Dyddiad: 20 o Fedi 2016